Préstame abondo que teas de vuelta. A mí ablucome lo de Mieres del Camín, que ye con sos conciertos d'Andy y Lucas, la que más ta desvirtuando la fiesta San Xuán. Yo güei cellebraré la nueche en Tresona entamando lo nuevo con un conciertu de Dixebra, ye bona xera pa dexar atrás tolo medrosu, non?Dalguién sabe por qué dalgunos sitios ponen "Xan Xuán"?
#000003
Na década de los ochenta anduve a la mar, pescando, como bon playu... Una nueche de San Xuan, escura, con bona mar y meyor visibilidá, llegé a cuntar más de ¡cincuenta fogeres! a lo llargo de tola costa, ente'l cabu Peñes y Les mariñes de los conceyos de Xixón y Maliayu. Yeren fogeres pequeñes, de xente de pueblu. Púxoseme la piel de pita, como una fiesta pagana y asturiana cientu por cientu, entovía tenía tanta vixencia nesta Asturies escaecida ya inorante de la so hestoria ermuna...
#000004
Esta nueche baillemos la danza y saltemos la foguera. Col amanecerín busquemos la flor del agua, moyémonos na orbayada, busquemos el trébole... Entrada la mañana, rescampla con fuerza'l sol allaribones nel cielu neto a un gran discu doráu forxáu col mesmísimu y llexendariu oru de los ástures. ¡Viva San Xuan!.
#000006
Tuvi na foguera de casa unos amigos nel conceyu de Quirós. Prestaríate aquello. El ritual cumpliérase y aquello yera como tresportase a otru tiempu ya otru espaciu. Cuando taba nello pensé nos años que perdiera'l tiempu faciendo'l mono na foguerona de la playa Poniente. ¿Qué tal salió la foguera d'Argañosu?
#000008
Xuan Kadarma II the Paisan: lo de los mitos más nueos de la "unidá de los ástures" ye un poco cafiante, ye verdá, amás d'enforma inútile, pal mio pesar. Y lo de la danza prima decimonónica ye de traca. Pero nun t'esmolezas, nun ye solo una inoranza de la nuesa cultura, sinón productu de la baxa calidá de los nuesos periodistes. L'otru día, "La Nueva España", nuna defensa ridícula de la Semana Negra, punxo como exemplu la feria de Saint Giles d'Oxford. Ye una fiesta nacía nel 1624 y los periodistes C.J. y J.M.C. (creyo que C. Jiménez y J.M. Ceinos) dicíen: "como típica feria victoriana...". La raina Victoria a principios del XVII, vamos, cuasi contemporánia d'Enrique VIII.
#000012
“El primero de noviembre entra el año de la mano del dios de los muertos, que vienen a comulgar con los vivos”
#000019